**Zemes nomas līgums Nr. 7.12/ /2024**

Siguldā, \*datums

**Dabas aizsardzības pārvalde**, reģistrācijas Nr.90009099027, tās ģenerāldirektora p.i. Andra Širova personā, kurš rīkojas pamatojoties uz Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 8.2. apakšpunktu un Vides aizsardzības un reģionālās attīstības ministrijas (turpmāk – VARAM) 2023. gada 17. janvāra rīkojumu Nr. 33-p "Par Dabas aizsardzības pārvaldes ģenerāldirektora amata pienākumu pildīšanu" (turpmāk – Iznomātājs), no vienas puses un

**\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_, tās \_\_\_\_\_\_\_\_ personā, (turpmāk – Nomnieks)no otras puses (kopā tekstā saukti – Puses un katrs atsevišķi - Puse),

ievērojot to, ka Iznomātājs nodrošina VARAM valdījumā esošo valsts nekustamo īpašumu pārvaldīšanu, pamatojoties uz VARAM un Iznomātāja 2017. gada 14. novembra pārvaldīšanas līguma izpildi (reģistrācijas Nr. 7.8/39/2017-P),

pamatojoties uz Ministru kabineta (turpmāk – MK) 2018. gada 19. jūnija noteikumiem Nr. 350 “Publiskas personas zemes nomas un apbūves tiesības noteikumi”, un Iznomātāja Nekustamo īpašumu izvērtēšanas komisijas 2024. gada 16. februāra protokolu Nr. 4/2024,

noslēdz šādu līgumu (turpmāk – Līgums):

1. Līguma priekšmets

1.1. Iznomātājs iznomā un Nomnieks pieņem nomā Iznomātāja pārvaldīšanā esošā Cēsu novada Vaives pagasta nekustamā īpašuma **Gaujas NP Vaive**, kadastra Nr. 4274 002 0184, sastāvā esošas neapbūvētas zemes vienības, kadastra apzīmējums **4290 001 0093**, daļu **9,72 ha** platībā(turpmāk – Zemesgabals) atbilstoši klāt pievienotajai Zemesgabala shēmai (Pielikums Nr.1), kas ir Līguma neatņemama sastāvdaļa.

1.2. Zemesgabala iznomāšanas mērķis – **zālāju apsaimniekošana, uzturot esošo ilggadīgo zālāju un veicinot zālāja bioloģiskās vērtības palielināšanos** (t.i., turpinot ekstensīvu apsaimniekošanu ar platības pļaušanu un biomasas novākšanu un radīt apstākļus atjaunoties zālāju biotopiem), ievērojot Eiropas Savienības nozīmes biotopu aizsardzības un apsaimniekošanas vadlīniju[[1]](https://euc-word-edit.officeapps.live.com/we/wordeditorframe.aspx?ui=en%2DUS&rs=lv%2DLV&wopisrc=https%3A%2F%2Fvide.sharepoint.com%2Fsites%2FDAPdarbinieki%2F_vti_bin%2Fwopi.ashx%2Ffiles%2Fada0723afb894e55bc346dbdb798f9f9&wdenableroaming=1&mscc=1&hid=DEB8AE9F-F038-B000-C938-7FA40526BD4F&wdorigin=ItemsView&wdhostclicktime=1614259751389&jsapi=1&jsapiver=v1&newsession=1&corrid=e816e67e-c113-4ac9-9b5d-c94e6c0588ef&usid=e816e67e-c113-4ac9-9b5d-c94e6c0588ef&sftc=1&mtf=1&instantedit=1&wopicomplete=1&wdredirectionreason=Unified_SingleFlush&rct=Medium&ctp=LeastProtected#_ftn1) (turpmāk – Vadlīnijas) 3.sējumā noteiktās prasības. Veicot Eiropas Savienības (turpmāk – ES) nozīmes biotopu apsaimniekošanu, ES nozīmes zālāju biotopi var pārveidoties par citu ES nozīmes zālāju biotopu, kā arī Zemesgabalos ietilpstošās ilggadīgo zālāju platības, kas, uzsākot apsaimniekošanu, neatbilst ES nozīmes zālāju biotopiem, apsaimniekošanas ietekmē var sākt atbilst minimālajiem ES nozīmes zālāju biotopu noteikšanas kritērijiem. Par atbilstošu apsaimniekošanu, kas vērsta uz ES nozīmes zālāju biotopu saglabāšanu, uzskatāma apsaimniekošana, kuras ietekmē Zemesgabalos nesamazinās kopējā ES nozīmes zālāju biotopu platība vai tā palielinās, kā arī pieaug zālājā sastopamo indikatorsugu skaits. Ilgtermiņā mērķis nodrošināt, ka platībā izveidojas jebkurš ES nozīmes zālāju biotops.

1.3. Zemesgabala robežas Nomniekam dabā ir ierādītas un tās Nomniekam ir zināmas.

1.4. Vaives pagasta zemesgrāmatā, nodalījuma Nr. [100000207251](https://zemesgramata.lv/lv/Search/GetFolioDataByCadastre?loginUsingLvLv=false&cadasterId=42740030058), uz valsts vārda VARAM personā nostiprinātas īpašuma tiesības uz nekustamo īpašumu Gaujas NP Vaive, kadastra Nr. 4274 002 0184, kurā ietilpst zemes vienība ar kadastra apzīmējumu 4290 001 0093.

1.5. Zemesgabalam ir noteikts apgrūtinājums – nacionālā parka ainavu aizsardzības zonas teritorija.

**2. Līguma termiņš**

Līgums stājas spēkā pēc tā abpusējas parakstīšanas un ir spēkā **6 gadus**.

**3. Maksājumi un līgumsods**

3.1. Nomas maksa par Zemesgabala lietošanu ceturksnī ir 123,42 EUR ( viens simts divdesmit trīs eiro un 42 centi ), tajā skaitā:

* + 1. nomas maksa ceturksnī bez pievienotā vērtības nodokļa – **102,00** **EUR** (viens simts divi eiro un 00 centi);
		2. pievienotās vērtības nodoklis 21,42 EUR ( divdesmit viens eiro un 42 centi).
	1. Papildus nomas maksai Nomnieks maksā pēc Iznomātāja izrakstītā rēķina:

3.2.1. kompensāciju par proporcionāli iznomātajai platībai attiecināmu nekustamā īpašuma nodokli;

3.2.2. neatkarīga tirgus vērtētāja atlīdzību par iznomājamā objekta tirgus nomas maksas noteikšanu 484,00 EUR (četri simti astoņdesmit četri eiro un 00 centi) apmērā;

3.3. Nomnieks maksā Iznomātājam nomas maksu par 2024. gada otrā ceturkšņa atlikušo periodu 1 (viena) mēneša laikā no Līguma spēkā stāšanās dienas atbilstoši Iznomātāja izrakstītajam rēķinam. Sākot ar 2024. gada 1. jūliju, Nomnieks maksā Iznomātājam nomas maksu vienu reizi ceturksnī, veicot samaksu ne vēlāk kā līdz attiecīgā ceturkšņa pirmā mēneša pēdējam datumam. [VAI] **[**Iznomātājs izraksta rēķinu līdz katra kalendārā gada 1. martam par visiem četriem gada ceturkšņiem, ar samaksas termiņu tā paša mēneša 30.datumu un izsniedz/nosūta to Nomniekam uz Nomnieka šajā Līgumā norādīto e-pasta adresi**]**. Nomnieks samaksā Iznomātājam 3.2.2. punktā minēto neatkarīga tirgus vērtētāja atlīdzības kompensāciju 1 (viena) mēneša laikā no Līguma spēkā stāšanās dienas atbilstoši Iznomātāja izrakstītajam rēķinam. Līguma maksājumu veikšanai nepieciešamās naudas summas Nomnieks maksā Iznomātāja norēķinu kontā Valsts kasē, kods TRELLV22, konts LV75TREL2210650029000.

3.4. **[**Iznomātājs izraksta rēķinu par maksājamo nomas maksu līdz katra ceturkšņa pirmā mēneša 15. datumam un izsniedz/nosūta to Nomniekam uz Nomnieka šajā Līgumā norādīto e-pasta adresi**]**. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz ceturkšņa pirmā mēneša 15. datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunu rēķinu šajā Līguma punktā norādītajā kārtībā.

3.5. Ja Nomnieks noteiktajā termiņā pilnībā neizpilda Līguma 3.1. un 3.2. punktos minētās saistības, tad tas Iznomātājām maksā nokavējuma procentus 0.1% apmērā no savlaicīgi nesamaksātās summas, par katru nokavēto maksājuma dienu, bet ne vairāk kā kavētās maksājuma summas apmērā.

3.6. Visi Nomnieka veiktie maksājumi vispirms tiek ieskaitīti nokavējuma procentu samaksā un tikai pēc tam pamatparāda dzēšanā.

3.7. Nokavējuma procentu samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.

3.8. Iznomātājam ir tiesības, nosūtot Nomniekam rakstisku paziņojumu vai rēķinu, vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā:

3.8.1. ja normatīvie akti paredz citu neapbūvēta zemesgabala nomas maksas aprēķināšanas kārtību;

3.8.2. ja ar normatīvajiem aktiem tiek no jauna ieviesti vai palielināti uz neapbūvētu zemesgabalu attiecināmi nodokļi un nodevas vai mainīts ar nodokli apliekamais objekts.

3.9. Pārskatītā un mainītā nomas maksa stājas spēkā dienā, kad mainījusies Zemesgabala kadastrālā vērtība vai attiecīgi mainījušies normatīvie akti.

3.10. Ja Nomnieks nepiekrīt atbilstoši Līguma 3.8. punktam pārskatītajai nomas maksai, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajai nomas maksai.

3.11. Ja Nomnieks neievēro Līguma 1.2. punktā noteiktā Zemesgabala iznomāšanas mērķus, tajā skaitā, ja Zemesgabalu uzar, mēslo ar mākslīgajiem minerālmēsliem vai veic kultūraugu piesēju, Nomniekam ir pienākums maksāt Iznomātājam līgumsodu desmitkārtīgā apmērā no Līguma noteiktās gada nomas maksas Līguma 1.1. punktā noteiktajam konkrētajam zemesgabalam.

**4. Iznomātāja pienākumi un tiesības**

4.1. Līguma darbības laikā Iznomātājs apņemas nelikt šķēršļus un netraucēt Nomniekam izmantot tā nomas tiesības uz Zemesgabalu vai jebkādu tā daļu, šajā līgumā un normatīvajos aktos noteiktajā apmērā.

4.2. Līguma darbības laikā Iznomātājs apņemas neiznomāt Zemesgabalu citām fiziskajām vai juridiskajām personām, nepārdot, nedāvināt vai jebkādā citā veidā to neatsavināt vai neapgrūtināt, izņemot, ja to paredz attiecīgi Iznomātājam saistoši normatīvie akti, vai, ja Iznomātājs iznomā medību tiesības.

4.3. Iznomātājam jebkurā laikā ir tiesības pārliecināties, vai Nomnieks ievēro visas ar Līgumu uzņemtās saistības, tai skaitā apsekot Zemesgabalu dabā un aizpildīt apsekošanas aktu ne retāk kā 1 (vienu) reizi gadā.

4.4. Iznomātājam ir tiesības Līgumā noteiktajā kārtībā un apmērā saņemt no Nomnieka nomas maksu un pievienotās vērtības nodokli, kā arī citus nodokļus un nodevas, kas var tikt attiecinātas uz Zemesgabalu.

**5. Nomnieka pienākumi un tiesības**

5.1. Nomnieka pienākums ir godprātīgi pildīt Līgumā, normatīvajos aktos noteiktos pienākumus, precīzi laikā un pilnīgi norēķināties ar Iznomātāju par Zemesgabala lietošanu.

5.2. Nomnieks ir tiesīgs izmantot Zemesgabalu, ievērojot Līguma noteikumus un Zemesgabala lietotāja *vispārīgos pienākumus*, tai skaitā:

5.2.1. izmantot Zemesgabalu atbilstoši tiem mērķiem un noteikumiem, kādiem tas iznomāts;

5.2.2. sakopt un uzturēt kārtībā lietošanā nodoto Zemesgabalu atbilstoši normatīvo aktu prasībām;

5.2.3. ievērot īpaši aizsargājamo dabas objektu un to aizsargjoslu izmantošanas režīmu;

5.2.4. ar savu darbību neaizskart citu zemes lietotāju un iedzīvotāju likumīgās intereses, kā arī ievērot citus normatīvajos aktos noteiktos zemes lietotāja vispārējos pienākumus;

5.2.5. ievērot ugunsdrošības noteikumus un, izmantojot Nomnieka rīcībā esošo tehniku un cilvēku resursus, veikt profilaktiskos pasākumus ugunsgrēka izcelšanās iemeslu novēršanai;

5.2.6. ievērot darba aizsardzības noteikumus;

5.3. Nomniekam ir pienākums ievērot Ministru kabineta 2012. gada 2. maija noteikumus Nr. 317 „Gaujas nacionālā parka individuālie aizsardzības un izmantošanas noteikumi” prasības, kā arī pienākums ievērot sekojošus noteikumus:

5.3.1. lietot Zemesgabalu atbilstoši Līgumā norādītajam izmantošanas mērķim, veicot noganīšanu vai ikgadēju zālāju pļaušanu un nopļautās zāles novākšanu;

5.3.2. nepiesārņot Zemesgabalu ar atkritumiem un agregātos izmantojamo degvielu un smērvielām. Pļaušanas un citas augu biomasas novešanas tehnikai jābūt tehniskā kārtībā, hidrauliskajās sistēmās drīkst izmantot tikai videi nekaitīgus produktus, kā arī ar savu darbību neizraisīt citus postošus procesus;

5.3.3. lai samazinātu savvaļas sugu dzīvnieku bojāeju, pļaut lauksaimniecībā izmantojamās zemes un lauces virzienā no centra uz malām. Nelīdzena reljefa apstākļos pļauj slejās virzienā no lauka atklātās malas (arī no pagalma, ceļa, atklāta grāvja, žoga, upes vai ezera) uz krūmāju vai mežu;

5.3.4. nav atļauta pārganīšana (nosacītais dzīvnieku blīvums nepārsniedz 0,9 LielV (liellopu vienības) uz 1 ha ganību sezonā no 15. maija līdz 15. septembrim, nepietiekami apganītās platības jāappļauj līdz 15. septembrim;

5.3.5. zāle jānopļauj un jānovāc vismaz 1 (vienu) reizi gadā (t.sk. siena ruļļus) līdz 15. septembrim. Vadlīnijās noteiktas ieteicamās un pieļaujamās apsaimniekošanas darbības un to slodze atbilstoši iznomātās platības mērķa biotopam;

5.3.6. Zemesgabalā ietilpstošā platība, kas netiek izmantotas ganīšanai vai pļaušanai (mitrās ieplakas, stāvās nogāzes, utt.) un nav pieteiktas platību maksājumiem, vienreiz sezonā līdz 30. novembrim jānopļauj un jānovāc, nav pieļaujama šo platību aizaugšana ar krūmiem un kokiem, kā arī invazīvo augu sugu ieviešanās;

5.3.7. ar savu darbību neizraisīt Zemesgabala pārpurvošanos vai sablīvēšanos, nepieļaut piesārņošanu ar ražošanas un/vai sadzīves atkritumiem, ķīmiskajām vielām un no citiem zemi postošiem procesiem;

5.3.8. nepieļaut zālāju pārveidošanu aramzemē, neveikt to kultivēšanu, ielabošanu, apmežošanu vai cita veida darbības, kas iznīcina zālāju, ar aizliegumu lietot ķīmiskos līdzekļus, t.sk. pesticīdus un herbicīdus, un nepiesējot tajā stiebrzāļu un tauriņziežu maisījumu;

5.3.9. ievērot dižkoku aizsardzību, nepasliktināt to stāvokli, neradīt negatīvu ietekmi uz augošiem kokiem.

5.4. Nomnieks veic pasākumus krūmu apauguma un kritušo koku novākšanai no nomas platības. Nomas platībā nokritušos kokus vai to daļas pārvieto ārpus lauksaimniecībā izmantojamās zemes robežām, saskaņojot to ar Iznomātāju. Krūmus un kokus lauksaimniecības zemēs novāc, ievērojot Ministru kabineta 2012. gada 2. maija  noteikumus Nr. 309 “Noteikumi par koku ciršanu ārpus meža” prasības.

5.5.Nomniekam ir tiesības pieteikties Lauku atbalsta dienesta platību maksājuma saņemšanai Zemesgabalā zālāju apsaimniekošanā.

5.6. Nomniekam termiņā un pilnībā Iznomātājam jāsamaksā noteiktā nomas maksa un pievienotās vērtības nodoklis, kā arī citi nodokļi un nodevas, kas var tikt attiecināti uz Zemesgabalu.

5.7. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies citiem zemes lietotājiem, Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.

5.8. Nomniekam aizliegts ar Līgumu noteiktās nomas tiesības ieķīlāt vai kā citādi izmantot darījumos ar trešajām personām.

5.9. Ja Nomnieks vienpusēji atsakās no Līguma izpildes, tad Iznomātājam ir tiesības prasīt nomas maksas samaksu par visu Līguma darbības laiku, bet ne mazāk kā nomas maksu par diviem gadiem, t.i., nomas maksu par esošo un nākamo gadu.

5.10. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.

5.11.Nomnieks pats ir pilnībā atbildīgs par platību maksājumu saņemšanu bioloģiski vērtīgo zālāju apsaimniekošanā, ko Nomnieks ir uzņēmies. Gadījumā, ja Nomnieks neveic Lauku atbalsta dienesta noteiktās saistības, kā rezultātā tiek veikta Lauku atbalsta dienesta soda sankciju piemērošana, tad Nomnieks ir pilnībā atbildīgs par soda sankciju izpildi, t.i., Nomnieks pats no saviem finanšu līdzekļiem veic visu sodu apmaksu, ko Lauku atbalsta dienests ir piemērojis par konstatētajiem pārkāpumiem.

**6. Nomas noteikumu maiņa un strīdu izskatīšanas kārtība**

6.1. Attiecības, kas nav paredzētas Līgumā, tiek noteiktas saskaņā ar Latvijas Republikā spēkā esošajiem tiesību aktiem.

6.2. Ja spēkā stājas normatīvais akts, kurš paredz, nosaka vai uzliek citādākus Nomnieka un Iznomātāja tiesības un pienākumus, tad Līgumā izdarāmi attiecīgi grozījumi saskaņā ar šī normatīvā akta noteikumiem. Mainoties Līguma 5.3. punktā noteiktajam regulējumam, Puses piemēro spēkā esošo regulējumu no tā spēkā stāšanās brīža.

6.3. Pusēm rakstveidā vienojoties, Līgumā var tikt izdarīti jebkādi grozījumi un papildinājumi.

6.4. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms Latvijas Republikas tiesā, atbilstoši spēkā esošajiem Latvijas Republikas normatīvajiem aktiem.

**7. Līguma izbeigšana**

7.1. Līgums izbeidzas un zaudē savu likumīgo spēku:

7.1.1. beidzoties Līguma 2. punktā noteiktajam Līguma termiņam;

7.1.2. Pusēm rakstveidā vienojoties, pirms Līguma darbības beigu termiņa iestāšanās;

7.1.3. tā laušanas gadījumos saskaņā ar Līguma turpmākajiem noteikumiem.

7.2. Iznomātājam ir tiesības, rakstiski informējot Nomnieku Līgumā termiņā, kas nav īsāks par 10 (desmit) darbdienām (izņemot Līguma 7.2.5. punktā noteikto termiņu), vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja:

7.2.1. Nomniekam ir bijuši vismaz trīs nomas līgumā noteikto maksājumu termiņu kavējumi, kas kopā pārsniedz vienu nomas maksas aprēķina periodu;

7.2.2. Iznomātājam ir kļuvis zināms, ka Nomniekam ir pasludināts personas maksātnespējas process, ko apliecina Maksātnespējas reģistrā publicētā informācija, kurai, saskaņā ar Maksātnespējas likuma 12. panta pirmo daļu, ir publiska ticamība;

7.2.3. Nomnieks izmanto iznomāto Zemesgabalu citiem mērķiem nekā Līguma 1.2. punktā minētajiem;

7.2.4. 1 (viena) gada laikā no Līguma spēkā stāšanās brīža Nomnieks nav uzsācis Zemesgabala apsaimniekošanu atbilstoši Līgumā paredzētajiem mērķiem;

7.2.5. Zemesgabals nepieciešami sabiedrības vajadzību nodrošināšanai vai normatīvajos aktos noteikto Iznomātāja publisko funkciju veikšanai. Šādā gadījumā Iznomātājs informē Nomnieku vismaz 3 (trīs) mēnešus iepriekš;

7.2.6. Nomnieks Zemesgabalu bez Iznomātāja rakstveida piekrišanas nodod lietošanā trešajām personām;

7.2.7. Nomnieks neparaksta Līguma 9.5. punktā noteikto pieņemšanas – nodošanas aktu;

7.2.8. Nomnieks neievēro vai neizpilda normatīvo aktu prasības, un/vai pārkāpj jebkuru no Līguma noteikumiem, un, pēc Iznomātāja rakstveida brīdinājuma saņemšanas, nenovērš tajā norādīto pārkāpumu Iznomātāja norādītajā termiņā.

7.3. Ja Līgums tiek izbeigts pirms termiņa beigu iestāšanās, tad uz priekšu samaksātā nomas maksa Nomniekam netiek atdota.

7.4. Pēc nomas attiecību izbeigšanās, Iznomātāja rakstiskā uzaicinājumā norādītajā termiņā (ne ilgāka kā 30 (trīsdesmit) dienas) Nomnieks nodod Iznomātājam Zemesgabalu ar nodošanas - pieņemšanas aktu.

7.5. Ja pēc nomas attiecību izbeigšanās un Iznomātāja uzaicinājumā norādītajā termiņā Nomnieks Zemesgabalu nenodod Iznomātājam saskaņā ar Līguma 7.4. punktu, bijušais Nomnieks par Zemesgabala nodošanas nokavējumu Iznomātājam maksā līgumsodu 0.1% apmērā no pēdējā gada nomas maksas par katru nokavēto dienu.

7.6. Ja Nomnieks pēc Iznomātāja diviem rakstiskiem uzaicinājumiem neierodas uz nodošanas - pieņemšanas akta parakstīšanu, Iznomātājs vienpusēji pieņem Zemesgabalu. Visa tajā brīdī uz Zemesgabala esošā kustamā manta tiks uzskatīta par pamestu mantu un Iznomātājs būs tiesīgs pārņemt to savā īpašumā.

7.7. Nododot Zemesgabalu atpakaļ Iznomātājam, Nomniekam ir pienākums atbrīvot Zemesgabalu no Nomnieka īpašumā vai turējumā esošām kustamām lietām. Īpašuma tiesības Nomnieks iegūst uz augu biomasu, kas ir nopļauta un novākta no Zemesgabala līdz Līguma termiņa beigām.

7.8. Jebkura Nomnieka kustama manta, kas pēc nodošanas - pieņemšanas akta (par nodošanu Iznomātājam) parakstīšanas atradīsies uz Zemesgabala, tiks atzīta par pamestu mantu un Iznomātājs būs tiesīgs pārņemt to savā īpašumā.

7.9. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam, lietojot Zemesgabalu.

**8. Nepārvarama vara**

8.1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.

8.2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.

**9. Pārējie noteikumi**

9.1. Puses apliecina, ka tām ir saprotams Līguma saturs un nozīme un ka tās atzīst Līgumu par pareizu un abpusēji izdevīgu.

9.2. Puses vienojas, ka Līgumā paredzētās saistības pildīs personīgi. Izņēmumi no šī noteikuma iespējami, ja:

9.2.1. Puses pirms Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;

9.2.2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: pasts@daba.gov.lv (gadījumā, ja puse, kuras saistību tiesības tiek pārņemtas ir Nomnieks), vai Līgumā norādīto e-pasta adresi \_\_\_@\_\_\_\_ (gadījumā, ja Puse, kuras saistību tiesības tiek pārņemtas ir Iznomātājs) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju.

9.3. Līgums sastādīts latviešu valodā 2 (divos) eksemplāros uz 7 (septiņām) lapām, ar 1 (vienu) pielikumu, no kuriem viens Līguma eksemplārs paliek Iznomātājam, otrs - Nomniekam. Abiem Līguma eksemplāriem ir vienāds juridiskais spēks*.*[VAI] elektroniska dokumenta veidā un parakstīts ar drošu elektronisko parakstu, kas satur laika zīmogu.

9.4. Līguma parakstīšanas brīdī Līgumam ir pielikums, kas ir Līguma neatņemama sastāvdaļa, Pielikums Nr.1 (Zemesgabala shēma).

9.5. Par Zemesgabala nodošanu Nomniekam lietošanā, Puses abpusēji paraksta Zemesgabala nodošanas - pieņemšanas aktu 2 (divos) eksemplāros, no kuriem viens eksemplārs paliek Iznomātājam, otrs - Nomniekam. *.*[VAI] [elektroniska dokumenta veidā un parakstīts ar drošu elektronisko parakstu, kas satur laika zīmogu]. Pēc abpusējas parakstīšanas Zemesgabala nodošanas - pieņemšanas akts tiek pievienots kā Līguma pielikums (Pielikums Nr.2) un kļūst par Līguma neatņemamu sastāvdaļu.

9.6. Iznomātājs pilnvaro veikt ar Līguma izpildi saistītās darbības (tai skaitā, nodot, pieņemt Zemesgabalu, parakstīt Zemesgabala nodošanas-pieņemšanas aktu vai apsekošanas aktu): Dabas aizsardzības pārvaldes Vidzemes reģionālās administrācijas Administratīvās daļas vecāko eksperti Evitu Zemlīti, e-pasts: evita.zemlite@daba.gov.lv, tālr. 26408429.

9.7. Visi paziņojumi, pieprasījumi, iesniegumi, Līguma sakarā nosūtāmi uz zemāk minētajām adresēm, un tiek uzskatīti par saņemtiem, kad nogādāti personīgi, pa e-pastu vai 3 (trīs) dienas pēc tam, kad nosūtīti pa pastu Latvijas teritorijā ierakstītā vēstulē.

9.8. Līdzēji atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Līdzēji vienojas, ka rēķins tiek uzskatīts par nogādātu Nomniekam un Nomnieks to ir saņēmis 2.darba dienā no dienas, kad tas tiek izsūtīts uz Nomnieka e-pasta adresi, kas norādīta Līgumā Nomnieka rekvizītos.

9.9. Mainot savu nosaukumu, adresi, citus rekvizītus, vai mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.

9.10. Līgums pilnībā apliecina Pušu vienošanos. Nekādi mutiski papildinājumi netiks uzskatīti par Līguma noteikumiem. Pēc Līguma parakstīšanas visa iepriekšējā sarakste un vienošanās, līgumi zaudē spēku.

**10. Pušu juridiskās adreses un rekvizīti:**

**Iznomātājs: Nomnieks:**

|  |  |
| --- | --- |
| **Dabas aizsardzības pārvalde** Baznīcas iela 7, Sigulda Siguldas novads, LV-2150Reģ. Nr. 90009099027 Valsts kaseKonta Nr.:LV75TREL2210650029000e-pasts: pasts@daba.gov.lv |  pagasts, novads, LV-Reģ. Nr.Banka: Konta Nr.: e-pasts: Tālr. +371  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Andris Širovs / /